### PD K A M E N J A K

### Korzo 40/I - RIJEKA

### tel: 051/331-212

|  |
| --- |
| **Dan otvorenih vrata: Kampus - Rebar** |
| nedjelja, 03.10.2021. |
| **Polazak:** Kampus na Trsatu, park ispred Akademije primijenjenih umjetnosti u 9 sati | **Povratak:** popodne |
| **Prijevoz:** javni prijevoz | **Cijena:** besplatno |
| Opis: DAN OTVORENIH VRATA!
Pozivamo sve zainteresirane planinare i planinarke, studente i studentice te ostale zainteresirane građane i građanke da nam se pridruže te otkriju čari i dobrobiti planinarenja. Dođite i dozvolite da vam pokažemo zašto obožavamo svaki slobodni trenutak provoditi u prirodi.
DAN OTVORENIH VRATA organizira planinarski odsjek Index koji djeluje pri PD Kamenjak, a osnovan je u suradnji sa Studentskim centrom Sveučilišta u Rijeci. Okupljamo se u “ArtPUri” parku ispred Akademije primijenjenih umjetnosti na Trsatu (autorica je studentica Ivana Babić). Krećemo dobro uhodanim studentskim putevima kroz Kampus prema Orehovici i nastavljamo Putem mlikarice, s kraćim odmorom uz kapelicu majke Mlikarice.Laganim korakom uz predivne poglede na vrhove Gorskog kotara i Grobničke Alpe nastavljamo grebenom Rebar prema sv. Ani. Pritom ćemo uživati u veličanstvenim pogledima - cijeli sveučilišni Kampus, Rijeka i Kvarnerski zaljev će nam doslovno biti kao na dlanu. Od sv. Ane polako se spuštamo prema polazišnoj točki odnosno sveučilišnom kampusu gdje će završiti naša planinarska tura.Napomena:Prijave u tajništvu utorkom od 19 do 21 ili na pdkamenjak @gmail.com.
Studente pozivamo da ispune prijavu na bit.ly/kampusrebar.
Molimo sudionike da se pridržavaju epidemioloških mjera. |
| **Težina staze:** lagana staza (oko 4 sata hoda) |
| **Oprema:** Osnovna planinarska oprema prilagođena promjenjivim vremenskim uvjetima. Hrana i voda iz ruksaka. |
| **Vodič(i):** Kruno Topolski i Boris Kurilić |
| **Prijave i informacije:** u tajništvu Društva do28.09.2021. |

Prijavom na izlet svaki član Društva potvrđuje da je upoznat sa zahtjevima izleta, da ispunjava zdravstvene, fizičke i tehničke uvjete za sigurno sudjelovanje na izletu, da ima uplaćenu članarinu HPS-a za tekuću godinu, te da pristupa izletu na vlastitu odgovornost. Sudionik je dužan tijekom izleta slušati upute vodiča. U slučaju loših vremenskih prilika ili drugih nepredviđenih okolnosti, vodič ima pravo promijeniti rutu ili otkazati izlet.